แวะมาเดินเล่นแถวๆ อารีย์ เลยเจอะเจอกับร้านนี้เข้า ร้าน นายเม้งบะหมี่ปู เกี๊ยวกุ้งยักษ์ 
บอกพิกัดร้านกันก่อนดีกว่า ร้านอยู่ปากซอยพหลโยธิน 7 หรือ อารีย์ซอย 1 นั่นเองค่ะ
บรรยากาศร้านเป็นตึกแถวนะคะ มีที่นั่งรองรับลูกค้าเยอะเหมือนกัน และมีรูปดารานักแสดงที่มาทานที่ร้านติดอยู่เยอะหลายคนแสดงว่าร้านนี้ดังจริง และอร่อย!!! (แอบคิดในใจ) // ชั้น 2 มีติดแอร์ด้วยนะคะ แต่น่าจะเป็นช่วงเวลา
"สุภนิดา" สั่ง เกี๊ยวกุ้งยักษ์น้ำ  1 ชาม  เริ่มจากหน้าตาก่อนดีกว่า เกี๊ยวกุ้งยักษ์ ชิ้นยักษ์จริงๆ ค่ะ  สมคำร่ำลือ เราว่าเนื้อกุ้งถูกยัดใส่เข้าไปในเกี๊ยว และมีกุ้งสับด้วย เรียกว่า กัดทีรู้สึกได้ถึงรสชาติของกุ้ง ว่ากุ้งเป็นตัวๆ เนื้อเน้นๆ น้ำซุปก็รสชาติดีนะคะ 
ราคาแพงใช้ได้อยู่ค่ะ แต่เมื่อเทียบกับคุณภาพก็โอเคนะคะ ราคา 75 บาท
ราคาอาหารเฉลี่ยอยู่ที่ 69-129 บาท
นอกจากพวกบะหมี่ เกี๊ยว ยังมีข้าวหมูแดง ขายด้วยนะคะ
การบริการโอเคคะ 